Diari Oficial de la Generalitat Valenciana


Sumari del DOGV 3237, del 07-05-1998 (1998/2988)

RESOLUCIÓ de 6 d’abril de 1998, de la Direcció General de Funció Pública, per la qual s’executa la sentència número 256/1998, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/2988


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 6 d'abril de 1998, de la Direcció General de Funció Pública, per la qual s'executa la sentència número 256/1998, del Tribunal Superior de Justícia de la Comunitat Valenciana. [1998/Q2988]
  
Vista la sentència número 256/1998, de data 3 de febrer de 1998, dictada per la Sala Social del Tribunal Superior de Justícia de la Comunitat Valenciana, en el recurs de suplicació número 1.785/1995, interposat contra la sentència de data 23 de gener de 1995, del Jutjat Social número 15 de València, en les actuacions seguides sobre reconeixement de drets a instància del senyor José Martí Maicas, del senyor Joaquín Cervera Muedra i del senyor José Antonio Marco Valero, en la qual es desestima el recurs de suplicació, es confirma la sentència recorreguda en virtut de la qual es declara el caràcter indefinit de la relació laboral que uneix els actors amb l'administració pública de la Generalitat Valenciana.
  
Vist que els actors, transferits a la Generalitat Valenciana per Reial Decret 1.371/1992, de 13 de novembre, van subscriure amb l'administració autonòmica un contracte d'interinitat en data 21 de juliol de 1993, adscrits als llocs de treball número 16.611, 16.607 i 16.610 com a tècnics mitjans de formació i inserció professional.
  
Vista la Resolució de 10 de setembre de 1996, de la Direcció General per a la Modernització de les Administracions Públiques, per la qual es reconeix al senyor José Martí Maicas la categoria professional de tècnic mitjà de control de cursos, així com les retribucions corresponents al grup B, complement de destinació 17 i complement específic E023, des del dia 29 d'abril de 1996; la Resolució de 6 de setembre de 1996, de la Direcció General per a la Modernització de les Administracions Públiques, per la qual es reconeix al senyor Joaquín Cervera Muedra la categoria professional de tècnic de programes de formació professional ocupacional, així com les retribucions corresponents al grup B, complement de destinació 17 i complement específic E024, des del dia 20 de març de 1996; i la Resolució de 28 d'abril de 1997, de la Direcció General per a la Modernització de les Administracions Públiques, per la qual es reconeix al senyor José Antonio Marco Valero la categoria professional de tècnic mitjà de control de cursos, així com les retribucions corresponents al grup B, complement de destinació 17 i complement específic E023, des del dia 30 de juny de 1995.
  
En virtut del que disposen els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals i fent ús de les competències que legalment tinc conferides, resolc:
  
Primer
  
Reconéixer el caràcter indefinit de la relació laboral que uneix el senyor José Martí Maicas (número de registre personal 33194850 K0), el senyor Joaquín Cervera Muedra (número de registre personal 95199043 F0) i el senyor José Antonio Marco Valero (número de registre personal 53664908 S0) amb l'administració de la Generalitat Valenciana, amb tots els efectes econòmics i administratius inherents des del dia 21 de juliol de 1993, i queden adscrits amb caràcter definitiu als llocs de treball que ocupen, número 16.611, 16.607 i 16.610, respectivament, de l'actual Conselleria d'Ocupació, Indústria i Comerç, sense perjudici de la categoria professional que té cadascun dels interessats en virtut dels reconeixements individualitzats duts a terme per les resolucions esmentades en el cos d'aquesta resolució.
  
Segon
  
Per part de la Conselleria d'Economia, Hisenda i Administració Pública, es formalitzaran els corresponents contractes laborals fixos d'acord amb allò expressat en aquesta resolució.